РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 25

от заседание на комисия ”Управление на собствеността”
към Пленума на Висшия съдебен съвет, проведено на 18.07.2018 г.

Днес, 18.07.2018 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков
						  ЧЛЕНОВЕ: Пламена Цветанова
                                                                                      Огнян Дамянов
                                                                                      Олга Керелска
                                                                                      Стефан Гроздев

	ОТСЪСТВА: Боян Новански.

           От администрацията на ВСС присъстват: Владимир Димитров – и.д. началник отдел „Управление на собствеността”, дирекция „Управление на собствеността на съдебната власт”, инж. Дениза Павлова – началник отдел „Инвестиции и строителство”  в дирекция „Управление на собствеността на съдебната власт” и Мая Атанасова - главен експерт - юрисконсулт в дирекция „Правна”.

І. Инвестиционна дейност  - Текущи ремонти:

1. ОТНОСНО: Писмо от председателя на Административен съд София – град с вх. № ВСС-6997/08.06.2018 г. с искане за отпускане на средства за закупуване на подвижен климатизатор на стойност 629 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. ОТЛАГА вземането на решение по т. 1 от настоящия дневен ред за следващо заседание на Комисията.
1.2. УКАЗВА на председателя на Административен съд София – град да събере и представи на Комисията три оферти за подвижен климатизатор, съгласно указанията в писмо № 91-00-070 от 14.05.2014 г. на Висшия съдебен съвет, за необходимите документи, с които следва да бъдат окомплектовани исканията за закупуване на офис оборудване, копирна техника и извършване на текущи ремонти. 

2. ОТНОСНО: Писмо от председателя на Административен съд гр. Добрич с вх.№ ВСС-7626/18.06.2018 год. с искане за отпускане на средства за придобиване на ДМА - изработка и монтаж на ограда на сградата на съда на стойност  3 286,20 лв. с ДДС .

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. Приема за целесъобразно извършването на разход за придобиване на ДМА - изработка и монтаж  на  ограда на  сградата  на  Административен  съд гр. Добрич. Стойността на разхода е определена на 3 287 лв. с ДДС съгласно най-ниската оферта - на фирма „Санди 95“ЕООД. 

Мотиви: Искането е с цел да се прекрати свободния достъп между сградата на съда и съседната едноетажна постройка. Приложени са изискуемите документи, и препоръка от ГД „Охрана“ към Министерство на правосъдието. Разходът е необходим.

2.2. ИЗПРАЩА решението по т. 2 от настоящия протокол на комисия „Бюджет и финанси” за  корекция на бюджета на  Административен  съд гр. Добрич.

3. ОТНОСНО: Писмо от заместник-председателя на Административен съд гр. Русе с вх. № ВСС-842/02.07.2018 г. с искане за отпускане на средства за доставка и монтаж на климатик за сървърно помещение /1 860 лв. с ДДС/, текущ ремонт на газов котел /2 648,40 лв. с ДДС/ и доставка и монтаж на канализационна помпа /946,20 лв. с ДДС/.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. Извършването на разход за придобиване на ДМА - доставка и монтаж на климатик за сървърно помещение/1 300 лв. с ДДС/; текущ ремонт на газов котел/2 649 лв. с ДДС; и доставка и монтаж на канализационна помпа /946 лв. с ДДС/ за Административен съд гр. Русе е неотложно необходимо. Стойността на разхода е  определена  на  1 300 лв. за климатик, 2 648 лв. с ДДС за текущ ремонт на газов котел съгл. най-ниската оферта – на „Тара системс“ ЕООД, и 946 лв. с ДДС за доставка и монтаж на канализационна помпа съгласно най-ниската оферта-на „Роан 90“ ООД.

Мотиви: И трите искания са неотложно необходими. Приложени са изискуемите документи. Избраният климатик е над приетите с т. 33 от Протокол 010/16.03.2017 г. на Пленума на Висшия съдебен съвет лимити – в конкретния случай 1 300 лв. с  ДДС. 

3.2. ИЗПРАЩА решението по т. 3 от настоящия протокол на Комисия „Бюджет и финанси”, за корекция на бюджета на Административен съд гр. Русе.

4. ОТНОСНО: Писмо от председателя на Окръжен съд гр. Благоевград с вх. № ВСС-8230/29.06.2018 г. с искане за отпускане на средства за авариен текущ ремонт на част от покрива  на стойност 9 137 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. Извършването на разход за авариен текущ ремонт на част от покрива в Окръжен съд гр. Благоевград е неотложно необходимо. Стойността на разхода е  определена  на  9 137 лв. с ДДС съгласно най-ниската оферта – на фирма  „МОНОЛИТСТРОЙ–Ч.Б“ ООД.

Мотиви: Разходът е авариен. Приложени са изискуемите документи.

4.2. ИЗПРАЩА решението по т. 4 от настоящия протокол на Комисия „Бюджет и финанси”, за корекция на бюджета на Окръжен съд гр. Благоевград.

5. ОТНОСНО: Писмо от председателя на Окръжен съд гр. Благоевград с вх. № ВСС-5198/16.05.2018 г. с искане за отпускане на средства за придобиване на ДМА - доставка и монтаж на АТЦ на стойност 4 800  лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. Извършването на разход за придобиване на ДМА - доставка и монтаж на АТЦ за Окръжен и Районен съд гр. Благоевград е неотложно необходимо. Стойността на разхода е  определена  на  4 791 лв. с ДДС съгласно най-ниската оферта – на фирма  на „Хард и софт“ ЕООД.

Мотиви: Ползваната в момента телефонна централа е с изтекъл ресурс и по-нататъшната и поддръжка е нерентабилна. Разходът е неотложно  необходим. Приложени са изискуемите документи. 

5.2. ИЗПРАЩА решението по т. 5 от настоящия протокол на комисия „Бюджет и финанси”, за корекция на бюджета на Окръжен съд гр. Благоевград.

6. ОТНОСНО: Писмо от председателя на Окръжен съд гр. Велико Търново с вх. № ВСС-8264/02.07.2018 г. с искане за отпускане на средства за авариен текущ ремонт на наводнено помещение на стойност 4 484,72 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. Извършването на разход за авариен текущ ремонт на наводнено помещение в Окръжен съд гр. Велико Търново е наложително. Стойността на разхода е  определена  на  4 485  лв. с ДДС, съгласно подадена оферта – на фирма “БУЛСТРОЙ“ ООД.

Мотиви: Разходът е аварийно необходим. Приложени са изискуемите документи. Изпратени са покани за офериране на 9 фирми. Получена е една оферта.  

6.2. ИЗПРАЩА решението по т. 6 от настоящия протокол на Комисия „Бюджет и финанси”, за корекция на бюджета на Окръжен съд гр. Велико Търново.

7. ОТНОСНО: Писмо от председателя на Окръжен съд гр. Плевен с вх.№ ВСС-8009/26.06.2018 г. с искане за отпускане на средства за авариен текущ ремонт на санитарни възли на стойност 9 256,61 лв. с ДДС. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. Извършването на разход за авариен текущ ремонт на санитарни възли в Окръжен съд гр. Плевен е неотложно необходимо. Стойността на разхода съгласно най-ниската оферта е  определена  на  9 257 лв. с ДДС. 

Мотиви: Ремонтът е авариен и неотложно необходим – има течове на отпадни води. Набавени са изискуемите документи.

7.2. ИЗПРАЩА решението по т. 7 от настоящия протокол на комисия „Бюджет и финанси”, за корекция на бюджета на Окръжен съд гр. Плевен.

8. ОТНОСНО: Писмо от председателя на Окръжен съд гр. Шумен с вх.№ ВСС-8354/03.07.2018 г. с искане за отпускане на средства за обособяване на център по медиация на стойност 4 000  лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. Извършването на разход за текущ ремонт за обособяване на център по медиация в Окръжен съд гр. Шумен е целесъобразно. Стойността на разхода е  определена  на  2 817 лв. с ДДС съгласно най-ниската оферта – на фирма  на „РОЛВИС“ ООД.

Мотиви: Необходимостта от центровете по медиация е безспорна. Такива са обособени в много от окръжните съдилища и оценката е положителна. Разликата до исканите 4 000 лв., необходима за обзавеждане, вече е отпусната от КБФ.

8.2. ИЗПРАЩА решението по т. 8 от настоящия протокол на Комисия „Бюджет и финанси”, за корекция на бюджета на Окръжен съд гр. Шумен.

9. ОТНОСНО: Писмо от председателя на Окръжен съд гр. Ямбол с вх.№ ВСС-8016/26.06.2018 г. с искане за отпускане на средства за текущ ремонт-укрепване на комин на котелно /9 779,40 лв. с ДДС/; и  основен ремонт на западна фасада на сградата /25 354,97 лв. с ДДС/.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. ОТЛАГА вземането на решение за укрепване на комин на котелно на сградата на Окръжен съд гр. Ямбол.

Мотиви: Към проблема не може да се подходи без конструктивно становище.
              
9.2. УКАЗВА на председателя на Окръжен съд гр. Ямбол да предприеме необходимите мерки, предхождащи строително-ремонтните работи по укрепване на комина. 

9.3. ОТЛАГА вземането на решение за отпускане на средства за ремонт на западна фасада на сградата на Окръжен съд гр. Ямбол.

Мотиви: Необходимо е залагане на сградата в инвестиционната програма на ВСС, изготвяне на топлотехнически изчисления и съответно на проект, по който да бъдат изпълнени необходимите СМР.

10. ОТНОСНО: Писмо от председателя на Районен съд гр. Айтос с вх. № ВСС-842/28.06.2018 г. с искане за отпускане на средства за извършване на текущ ремонт на санитарни възли на стойност 7 905,00  лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. Извършването на разход за неотложен текущ ремонт на санитарни помещения в Районен съд гр. Айтос е необходимо. Стойността на разхода е  определена  на  7 905 лв. с ДДС съгласно най-ниската оферта – на фирма  на ЕТ „СОТИР Г-2000-Сотир Гугалов“.

Мотиви: Разходът е неотложно  необходим. От четири санитарни клетки функционира само една. Приложени са изискуемите документи. 

10.2. ИЗПРАЩА решението по т. 10 от настоящия протокол на комисия „Бюджет и финанси”, за корекция на бюджета на Районен съд гр. Айтос.

11. ОТНОСНО: Писмо от председателя на Районен  съд гр. Бургас с вх. № ВСС-842/26.06.2018 г. с искане за отпускане на средства за текущ ремонт – подмяна на негодни осветителни тела /1097,40 лв. с ДДС/; и ремонт на помещение на ПОС-терминално устройство /359,89 лв. с ДДС/; на обща стойност 1 457,29 лв. с ДДС. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. Извършването на разход за текущ ремонт - подмяна на негодни осветителни тела и ремонт на помещение на ПОС-терминално устройство в Районен  съд  гр. Бургас е целесъобразно. Стойността на разхода съгласно най-ниските оферти е  определена  на  1 098 лв. с ДДС за подмяна на негодни осветителни тела на „Лайт проджект“ЕООД, и 360 лв. с ДДС за ремонт на помещение на ПОС-терминално устройство на „Водолей-96“ ЕООД. Общата стойност е 1 458 лв. с ДДС.

Мотиви: Морално и физически остарялото луминесцентно осветление дава трептяща светлина и е изключително вредно както за работещите, така и за посетителите. Подмяната с ново, енергоспестяващо LED осветление е необходима. ПОС-терминалът се ползва интензивно и  ремонтът на помещението е целесъобразен.

11.2. ИЗПРАЩА решението по т. 11 от настоящия протокол на Комисия „Бюджет и финанси”, за корекция на бюджета на Районен съд гр. Бургас.

12. ОТНОСНО: Писмо от и.ф. председателя на Районен съд гр. Велинград с вх. № ВСС-4741/26.04.2018 г. с искане за отпускане на средства за придобиване на ДМА - закупуване на токозахранващо устройство UPS за структурната мрежа на сградата,  на  стойност 7 232,40 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. Приема за целесъобразно извършването на разход за придобиване на ДМА – закупуване на токозахранващо устройство UPS за структурната мрежа на сградата на Районен съд гр. Велинград, на стойност 7 233 лв. с ДДС, съгласно най-ниската оферта - на фирма „MUNDUS  SERVICES“. 

Мотиви: Токозахранващото устройство на съда е амортизирано и поддръжката му е нерентабилна. При непрекъснати сривове и спирания на тока в града подмяната му е наложителна. Приложени са изискуемите документи.

12.2. ИЗПРАЩА решението по т. 12 от настоящия протокол на Комисия „Бюджет и финанси”, за  корекция на бюджета на  Районен съд гр. Велинград.

13. ОТНОСНО: Писмо от председателя на Районен съд гр. Дулово с вх. № ВСС-7490/15.06.2018 г. с искане за отпускане на средства за ремонт на тоалетни на  стойност 28 450,80 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1. Приема за целесъобразно извършването на разход за ремонт на тоалетни в сградата на Районен съд гр. Дулово, на стойност 25 000 лв. с ДДС, съгласно средни цени на санитарно оборудване. 

Мотиви: Позиции 10, 12, 13 и 15 от избраната оферта сериозно надвишават действащите цени на пазара и могат да бъдат намалени за сметка на известно количество лукс.

13.2. ИЗПРАЩА решението по т. 13 от настоящия протокол на комисия „Бюджет и финанси”, за  корекция на бюджета на  Районен съд гр. Дулово.

14. ОТНОСНО: Писмо от председателя на Районен съд гр. Дупница с вх. № ВСС-3271/03.07.2018 г. с приложени оферти за пожароизвестителна и оповестителна система, съгласно указанията в т.7 от Протокол №13/18.04.2018 г.на КУС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1. Извършването на разход за  основен ремонт – изграждане на пожароизвестителна и оповестителна системи  в Районен  съд  гр. Дупница е целесъобразно. Стойността на разхода е  определена  на  19 094  лв. с ДДС, съгласно най-ниската оферта – на фирма „Ангелков БГ“ ЕООД.

Мотиви: Изграждането на пожароизвестителна система е наложително за осигуряване на здравето и живота както на работещите в сградата, така и за посетителите. Оповестителните системи са пряко свързани с основната работа на съдилищата – правораздаването, и тяхното осигуряване за съдебните зали е необходимо за нормално протичане на съдебния процес.

14.2. ИЗПРАЩА решението по т. 14 от настоящия протокол на Комисия „Бюджет и финанси”, за корекция на бюджета на Районен съд гр.Дупница.

15. ОТНОСНО: Писмо от и.ф. председателя на Районен съд гр. Златоград с вх. № ВСС-8612/06.07.2018 г. с молба за даване на указания за дейностите, които да извършат по извозването на строителен отпадък - демонтирана стара дограма при ремонта на сградата, осъществен от община Златоград по проект „Обновяване и внедряване на мерки за енергийна ефективност в сградата на Районен съд и Районна прокуратура гр. Златоград“.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

15.1. ВЪЗЛАГА на отдел „Инвестиции и строителство” да уведоми писмено и.ф. председателя на Районен съд гр. Златоград, по постъпилото запитване от негова страна.

16. ОТНОСНО: Писмо от председателя на Районен съд гр. Кюстендил с вх. № ВСС-8225/29.06.2018 г. с искане за отпускане на средства за извършване на текущ авариен ремонт на част от дограмата на стойност 2 280  лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

16.1. Извършването на разход за текущ авариен ремонт на част от дограмата в Районен съд гр. Кюстендил е неотложно необходимо. Стойността на разхода е  определена  на  2 280 лв. с ДДС съгласно най-ниската оферта – на фирма  на „Рекпласт“ ЕООД.

Мотиви: Искането е наложено от голямото количество дъждовна вода, което преминава през дограмата и се стича по подовите настилки на работните помещения. Има опасност както от късо съединение, така и от подуване и дискредитиране на настилките. Проблемът е в некачествено изпълнена и некачествено монтирана дограма. Необходима е подмяна, а не кърпене, което ще реши проблема за определен период от време. Разходът е аварийно  необходим. Приложени са изискуемите документи, както и снимков материал

16.2. ИЗПРАЩА решението по т. 16 от настоящия протокол на Комисия „Бюджет и финанси”, за корекция на бюджета на Районен съд гр. Кюстендил.

17. ОТНОСНО: Писмо от председателя на Районен съд гр. Омуртаг с вх. № ВСС-8163/28.06.2018 г. с искане за отпускане на средства за извършване на текущ ремонт на помещения  на стойност 7 576,85  лв. с ДДС, както и за придобиване на ДМА - изработка, доставка и монтаж на ламперии за зала и два кабинета на стойност 15 820,80 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

17.1. Извършването на разход за текущ ремонт на помещения в Районен съд гр. Омуртаг е необходимо. Стойността на разхода е  определена  на  7 577 лв. с ДДС съгласно най-ниската оферта – на фирма  на ЕТ „ОКИ-92-Лютфи Мехмедов“.

17.2. Извършването на разход за изработка, доставка и монтаж на ламперии за зала и два кабинета в Районен съд гр. Омуртаг е нецелесъобразно.

Мотиви: Разходът не е неотложно необходим.

17.3. ИЗПРАЩА решението по т. 17 от настоящия протокол на Комисия „Бюджет и финанси”, за корекция на бюджета на Районен съд гр. Омуртаг.

18. ОТНОСНО: Писмо от председателя на Районен съд гр. Раднево с вх. № ВСС-8683/09.07.2018 г. във връзка с искане за осигуряване на средства за доставка и монтаж на нов климатик.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

18.1. Извършването на разход за доставка и монтаж на нова климатична система тип CHIGO модел CS-35V3A за едно помещение в сградата на Районен съд гр. Раднево е неотложно и целесъобразно. Стойността на разхода съгласно най-ниските оферти е определена в размер на 960 лв. с ДДС за климатична система тип CHIGO модел CS-35V3A. Средствата следва да се предвидят по § 10-00 „Издръжка”.

Мотиви: При извършен основен преглед на климатичната система MIDEA модел MSF1-12HR е констатиран изгорял електронен блок /платка/ и същата не подлежи на ремонт. Съставен е констативен протокол за брак, тъй като климатичната система е ремонтно-непригодна и подлежи на бракуване. Стойността на разхода е съобразен с пределните лимити за закупуване на климатици за работни помещения, съгласно решение на Пленума на ВСС по протокол № 10/16.03.2017 г.

18.2. ИЗПРАЩА решението по т. 18 от настоящия протокол на Комисия „Бюджет и финанси”, за корекция на бюджета на Районен съд гр. Раднево.

19. ОТНОСНО: Писмо от председателя на Районен съд гр. Севлиево с вх. № ВСС-5420/17.05.2018 г. с искане за отпускане на средства за подмяна на радиатори на отоплителната система на  стойност 21 820 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

19.1. Счита за нецелесъобразно извършването на разход за подмяна на радиатори на отоплителната система в сградата на Районен съд гр. Севлиево.
 
Мотиви: Отоплителната инсталация на сградата на съда е физически остаряла и неефективна. Подмяната на радиатори няма да подобри топлоотдаването и се явява излишен разход. Необходимо е проектиране на нова отоплителна инсталация и изграждането й. Тези действия са по същество реконструкция на отоплителната система и следва да се заложат в инвестиционната програма.

19.2. УКАЗВА на председателя на Районен съд гр. Севлиево да предприеме действия за събиране на оферти за проектиране на реконструкцията на отоплителната система на сградата на съда, с цел установяване на прогнозната стойност на услугата и залагането й в Инвестиционната програма на Висшия съдебен съвет.

19.3. ИЗПРАЩА решението по т. 19 от настоящия протокол на председателя на Районен съд гр. Севлиево, за сведение и изпълнение.

20. ОТНОСНО: Писмо от председателя на Районен съд гр. Свиленград с вх. № ВСС-6102/28.05.2018 г. с искане за отпускане на средства за неотложен текущ ремонт на ВиК инсталацията на стойност 5 498,58 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

20.1. Извършването на разход за текущ ремонт на ВиК инсталация в Районен съд гр. Свиленград е неотложно необходимо. Стойността на разхода съгласно най-ниската оферта е  определена  на  5 500 лв. с ДДС – на ЕТ “ВиК-Недялко Бялков“. 

Мотиви: Ремонтът е неотложно необходим – има течове на чисти и на отпадни води. Допълнително набавени са изискуемите документи.

20.2. ИЗПРАЩА решението по т. 20 от настоящия протокол на Комисия „Бюджет и финанси”, за корекция на бюджета на Районен съд гр. Свиленград.

-	Инвестиционна дейност – инвестиции и строителство:

21. ОТНОСНО: Изпълнение на Договор № ВСС-6146/29.05.2018 г. между ВСС и „БЕЛС Продукти за сигурност“ ООД с предмет: „Пълен одит на изградените системи за сигурност но обект: “Съдебна палата гр. София, бул. Витоша № 2, ет. 3 и ет. 4 в зоната на Прокуратурата на Република България“”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

21.1. ПРИЕМА изпълнението на Договор № ВСС-6146/29.05.2018 г. между ВСС и „БЕЛС Продукти за сигурност“ ООД с предмет: „Пълен одит на изградените системи за сигурност но обект: “Съдебна палата гр. София, бул. Витоша № 2, ет. 3 и ет. 4 в зоната на Прокуратурата на Република България“”.

21.2. ВЪЗЛАГА на отдел „Инвестиции и строителство” да предприеме действия за предаване на одитния доклад, необходим  на „ЕКСА Арт“ ЕООД за започване на изпълнението по договор № ВСС-13119/02.10.2017 г. с предмет: „Изработка и актуализация  на заснемане и инвестиционен проект за обект: Извършване на строителни работи – пети етап по преустройство на IV етаж на Съдебна палата, бул. „Витоша“ № 2“.

22. ОТНОСНО: Писмо от председателя на Върховния касационен съд с вх. № ВСС-9054/12.07.2018 г. във връзка с необходимостта от извършване на ремонт на помещенията, ползвани от Прокуратурата на Република България в сградата на Съдебна палата, гр. София 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

22.1. ПРИЕМА за сведение доклада на Надежда Стоянова – главен експерт в отдел „Инвестиции и строителство” във връзка с писмото на председателя на Върховния касационен съд с вх. № ВСС-9054/12.07.2018 г. за необходимостта от извършване на ремонт на помещенията, ползвани от Прокуратурата на Република България в сградата на Съдебна палата, гр. София 
22.2. ВЪЗЛАГА на отдел „Инвестиции и строителство” да предаде наличната информация по отношение на строителната документация за сградата на Съдебната палата, на председателя на Върховния касационен съд.
22.3. ВЪЗЛАГА на отдел „Инвестиции и строителство” да уведоми председателя на Върховния касационен съд по отношение на запитването му за начина на процедиране при констатиране на некачествено изпълнение по обществените поръчки за СМР.

23. ОТНОСНО: Доклад от Мартин Величков - и.д. директор на дирекция „Правна“ с вх. № ВСС-6466/17 от 10.07.2018 г. с молба за решение относно целесъобразността на евентуално обжалване на постановено от Софийски апелативен съд решение пред ВКС на искане на „КОНСОРЦИУМ АТЕЛИЕ 52“ АД за присъждане на неустойки и разноски по искове във връзка със сключен договор от 08.05.2009 г. с  Министерство на правосъдието с предмет изготвяне на инвестиционен проект на фази идеен проект и работен проект за изграждане на Корпус № 2 на съдебна палата гр. Велико Търново.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

23.1. ПРИЕМА доклада на Мартин Величков – и.д. директор на дирекция „Правна” с вх. № ВСС-6466/17 от 10.07.2018 г.
23.2. ВЪЗЛАГА на отдел „Нормативна дейност и процесуално представителство”, дирекция „Правна”, Администрация на Висшия съдебен съвет, да изготви и подаде касационна жалба срещу Решение № 1408/06.06.2018 г. на Софийски апелативен съд, постановено по търговско дело № 2145/2018 г. 
23.3. ИЗПРАЩА решението по т. 23 от настоящия протокол на дирекция „Правна”, АВСС.

24. ОТНОСНО: Извлечение от протокол № 23/09.07.2018 г. на Комисия по правни и институционални въпроси към Пленума на Висшия съдебен съвет относно оспорване на начислена неустойка по договор № 93-00-235/24.04.2015 г. с „Мултиплекс инженеринг” ЕООД.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

24.1. ПРИЕМА за сведение решението на Комисията по правни и институционални въпроси, взето по протокол № 23/09.07.2018 г., т. 7.1. със следното съдържание: „Налице са основания за извършване на прихващане на неустойка по договор № 93-00235/24.04.2015 г. с „Мултиплекс инженеринг” ЕООД от остатъка за плащане в размер на 2 453,58 лв. по същия договор.”.

25. ОТНОСНО: Доклад от Мая Атанасова – главен експерт в дирекция „Правна” относно прекратяване на договор № ВСС-9517/10.07.2017 г. с предмет „Подготовка и изготвяне на пълен набор от документи за обществени поръчки за осигуряване на достъпна среда и изграждане на пожароизвестителни инсталации в сгради на съдебната власт, съгласно утвърдените обекти в Инвестиционната програма на ВСС за 2017 г.”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

25.1. ПРЕДЛАГА на Пленума на Висшия съдебен съвет да вземе следното решение: 

УПЪЛНОМОЩАВА представляващия Висшия съдебен съвет да подпише споразумение за прекратяване на договора за подготовка и изготвяне на пълен набор от документи за обществени поръчки за осигуряване на достъпна среда и изграждане на пожароизвестителни инсталации в сгради на съдебната власт, съгласно утвърдени обекти в Инвестиционната програма на ВСС за 2017 г., сключен между Висшия съдебен съвет и „Бим Консултинг” ООД, по взаимно съгласие.
        
	25.2. ВНАСЯ предложението като допълнителна точка в заседанието на Пленума на Висшия съдебен съвет, насрочено за 19.07.2018 г.

ІІ. Управление на собствеността 

26. ОТНОСНО: Изпълнение на разпоредбата на § 9 от Правилата за отдаване под наем на недвижими имоти – частна държавна собственост, предоставени в управление на Висш съдебен съвет за жилищни нужди.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

На основание чл. 16, ал. 3 от Правила за отдаване под наем на недвижими имоти – частна държавна собственост, предоставени в управление на Висш съдебен съвет за жилищни нужди, приети с решение по т. 64.1. от протокол № 19/05.07.2018 г. на ПВСС, 

26.1. ПРЕДЛАГА на Пленума на Висшия съдебен съвет да вземе следното решение:

1. УТВЪРЖДАВА образците на заявление – Приложение № 1 и декларация – Приложение № 2, на основание чл. 16, ал. 3 от Правилата за отдаване под наем на недвижими имоти – частна държавна собственост, предоставени в управление на Висш съдебен съвет за жилищни нужди, приети от Пленума на ВСС с решение по Протокол № 19/05.07.2018 г., т. 64.1.
 
	2. ДА СЕ ПУБЛИКУВАТ утвърдените образци на интернет страницата на Висшия съдебен съвет.

	26.2. ВНАСЯ предложението като допълнителна точка в заседанието на Пленума на Висшия съдебен съвет, насрочено за 19.07.2018 г.

27. ОТНОСНО: Изпълнение на решение по т. 16.2.3. от Протокол № 23/04.07.2018 г. на Комисия „Управление на собствеността” към Пленума на ВСС за подновяване правото на строеж върху имоти, предоставени на съдебната власт в гр. Царево, гр. Девня и гр. Балчик.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

27.1. ПРЕДЛАГА на Пленума на Висшия съдебен съвет да упълномощи  представляващия ВСС да поиска безвъзмездно и безсрочно подновяване правото на строеж за следните имоти на съдебната власт:

1.1.	Чрез на кмета на община Царево до Общински съвет – Царево: 
Урегулиран поземлен имот с площ 400 /четиристотин/ кв.м., ПИ № 48619.502.605 по кадастралната карта на гр. Царево, с граници : североизток – ПИ № 48619.502.451, югоизток – ПИ № 48619.502.606, югозапад – ПИ № 48619.502.607, ПИ № 48619.502.604, северозапад ПИ № 48619.502.432, описан подробно в Акт за частна общинска собственост № 1298/15.01.2018 г.

1.2. Чрез кмета на община Балчик до Общински съвет – Балчик: Поземлен имот, представляващ 767/2134 /седемстотин шестдесет и седем, две хиляди сто тридесет и четвърти  квадратни метра/ идеални части от УПИ XVIII, кв.193 по ПУП на град Балчик, одобрен със Заповед № 247/06.03.2009 г. на Кмета на Община Балчик, целият с площ от 2134 кв.м., който урегулиран имот включва поземлени имоти с идентификатори №№ 02508.82.167 и 02508.82.168 по кадастралната карта на гр. Балчик.

1.3. Чрез кмета на община Девня до Общински съвет – Девня: Недвижим имот, частна общинска собственост, представляващ 3250 кв.м. ид.части от УПИ № 1, кв.1 по плана на гр. Девня, кв. “Река Девня“, бул.  „Съединение“ № 80, за построяване на обект „Съдебна палата“, представляваща съгласно идейния проект, сграда със застроена площ 792.95 кв.м., разгъната застроена площ 3074.55 кв.м.

	27.2. ВНАСЯ предложението като допълнителна точка в заседанието на Пленума на Висшия съдебен съвет, насрочено за 19.07.2018 г.

28. ОТНОСНО: Доклад от Анжела Цветанова - старши експерт - юрист в отдел „Управление на собствеността” относно изразено съгласие от ПРБ за предоставяне на ведомствен апартамент № 33, находящ се в гр. Перник, ул. „Епископ Киприян“, бл. 2, ет. 9, за нуждите на Районен съд гр. Перник.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

28.1. ПРЕДЛАГА на Пленума на Висшия съдебен съвет да вземе следното решение, 

На основание чл. 387 и чл. 388, ал. 1 от Закона за съдебната власт,  във връзка с чл. 2, б. „б“ и чл. 22, ал. 3 от Правилата за отдаване под наем на недвижими имоти – частна държавна собственост, предоставени в управление на Висшия съдебен съвет за жилищни нужди и писмо рег. № ВСС-7156/13.07.3018 г. от главния прокурор на Република България, изменя и допълва решение по т. 39 от протокол № 16/25.05.2017 г. на Пленума на ВСС, за разпределяне на ползването на недвижимите имоти – частна държавна собственост за жилищни нужди на ОСВ и възлагане на правото на стопанисване на съответните им административни ръководители по следния начин:

1. ОТМЕНЯ решението си по т. 39 от протокол № 16/25.05.2017 г., в раздел І, т. 12 „На Прокуратурата на Република България: - апартамент № 33, намиращ се в гр. Перник, ул. „Епископ Киприян“, бл. 2, ет. 9“.

2. СЪЗДАВА точка 13, в раздел І, по т. 39 от протокол № 16/ 25.05.2017 г., т. 39, а именно:

„13. На Районен съд – гр. Перник:
- апартамент № 33, намиращ се в гр. Перник, ул. „Епископ Киприян“, бл. 2, ет. 9.“

	28.2. ВНАСЯ предложението като допълнителна точка в заседанието на Пленума на Висшия съдебен съвет, насрочено за 19.07.2018 г.

29. ОТНОСНО: Доклад от Анжела Цветанова - старши експерт - юрист в отдел „Управление на собствеността” във връзка с писмо рег. № ВСС-8887/10.07.2018 г. от главния прокурор с изразено несъгласие от РП – Казанлък за провеждане на тръжна процедура за отдаване под наем на част от имот – държавна собственост, с обект: „банков офис“ в сградата на Съдебна палата – Казанлък.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

29.1. ПРИЕМА доклада във връзка с писмо вх. № ВСС-8887/10.07.2018 г. от главния прокурор на Република България, относно несъгласие за организиране на нова тръжна процедура за отдаване под наем на помещение на първия етаж в сградата на Съдебна палата – гр. Казанлък, ул. „Паисий Хилендарски“ № 16, за „банков офис“ с площ 10,50 кв.м.
29.2. ДА СЕ УВЕДОМИ председателя на Районен съд гр. Казанлък, че след изтичане на срока на договора за наем от 22.07.2015 г., с обект: „банков офис“ и наемател ЦКБ АД, следва да спазва предвидените разпоредби в Указанията при провеждане на процедури за отдаване под наем на обекти със стопанско предназначение при условията и реда на ЗДС и ППЗДС, утвърдени с решение на ПВСС по т. 63 от протокол № 29/28.09.2017 г.
29.3. ДА БЪДАТ ПОКАНЕНИ административните ръководители на Районен съд гр. Казанлък и Районна прокуратура гр. Казанлък на следващо заседание на Комисията.

30. ОТНОСНО: Доклад от Анжела Цветанова - старши експерт - юрист в отдел „Управление на собствеността” относно проект за разпределение на ползване на недвижим имот – публична държавна собственост, представляващ Съдебна палата – Пазарджик, ул. „Хан Крум“ № 3.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

30.1. ПРЕДЛАГА на Пленума на Висшия съдебен съвет да вземе следното решение:

УТВЪРЖДАВА разпределението на ползването на недвижимия имот, находящ се в гр. Пазарджик, ул. „Хан Крум“ № 3, представляващ сградата на Съдебна палата – Пазарджик, по следния начин и условия:

СУТЕРЕН:
Окръжен съд – Пазарджик: стая №№ 73, 74, 75, 76, 77, 78, кафе-барче, тоалетна;
Окръжна прокуратура – Пазарджик: стая № 87;
Районен съд – Пазарджик: стая №№ 83, 84, 85, 90, 79;
Районна прокуратура – Пазарджик: стая № 88;

ПАРТЕР:
Окръжен съд – Пазарджик: зала №№ 1, 2, 3, стая № 82, информационен център, офис;
Районен съд – Пазарджик: зала №№ 4, 5, 6, 7, стая №№ 4, 5, 6, 7, 13, 14, 89, тоалетни – 2 бр.;

ПЪРВИ ЕТАЖ:
Окръжен съд – Пазарджик: стая №№ 54, 55, 56, 57, 58, 59, 60, 61, 70;
Окръжна прокуратура – Пазарджик: стая №№ 27, 28, 29, 29а;
Районен съд – Пазарджик: стая №№ 15, 16, 17, 18, 19, 20, 21, 22, 23, 24, 25, 26, 30, 30а, 31, 32, тоалетни – 2 бр.;
Районна прокуратура – Пазарджик: стая № 33;

ВТОРИ ЕТАЖ:
Окръжен съд – Пазарджик: стая № № 35, 36, 37, 38, 39, 40, 63, 65, 66, 67, 68, 69, 62, 64, 34, 33, 41, 50, 51, 52, 53, тоалетна – 1 бр.;
Окръжна прокуратура – Пазарджик: стая №№ 42, 43, 44, 45, 46, 47, 48, 49, 86, тоалетна – 1 бр.;

ГАРАЖИ:
№ 93 - Окръжен съд - Пазарджик;
№ 94 - Окръжна прокуратура - Пазарджик;
№ 95 - Окръжен съд - Пазарджик и Районен съд – Пазарджик. 

Забележка: 
ОЗ „Охрана“ - Пазарджик се помещава в сутерена - стая № 71, 72, 80, 81;
Агенция по вписванията - Пазарджик се помещава на партерен етаж – стая № 3.

	30.2. ВНАСЯ предложението като допълнителна точка в заседанието на Пленума на Висшия съдебен съвет, насрочено за 19.07.2018 г.

31. ОТНОСНО: Проект на договор между Областна администрация Ловеч и Висш съдебен съвет за предоставяне право на управление върху недвижим имот в гр. Луковит, ул. „Милин камък” № 2.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

31.1.	ПРИЕМА за сведение доклада от Лидия Кирилова – главен експерт в дирекция „Управление на собствеността на съдебната власт“.
31.2.	ОДОБРЯВА проект на договор между Областния управител на област Ловеч и Висшия съдебен съвет, след провеждане на съгласувателна процедура с дирекция „Правна”, дирекция „Бюджет и финанси” и финансов контрольор.
31.3.	ПРЕДЛАГА на Пленума на Висшия съдебен съвет да вземе следното решение:
УПЪЛНОМОЩАВА представляващия Висшия съдебен съвет /ВСС/ да сключи договор с областния управител на област Ловеч за предоставяне безвъзмездно и безсрочно право на управление на Пленума на ВСС,  за нуждите на Районен съд гр. Луковит, върху част от недвижим имот – частна държавна собственост, актуван с АЧДС № 2530/17.12.2010 г. и Акт № 2958/02.03.2017 г. за поправка на АЧДС № 2530/17.12.2010 г.,                        находящ се в поземлен имот с идентификатор 44327.502.2205 по КККР на гр. Луковит с административен адрес: ул. „Милин камък“ № 2, а именно:

- Сграда с идентификатор 44327.502.2205.1 (административна) на             5 етажа със застроена площ от 345 кв.м., без обектите от б. „а“ до б. „г“, предоставени както следва: 
а) трети етаж с площ от 322.50 кв. м., предмет на РМС № 1024/16.12.1997 г.
б) имот, предоставен за управление на Министерство на икономиката и енергетиката в сутерена на сградата с площ от 59.86 кв. м.
в) трафопост на „Електроразпределение - Плевен“ ЕАД, клон Ловеч, находящ се на партера.
г) помещение, обособено за кафе-клуб на партера със самостоятелен вход с площ от 68 кв. м.

ведно със съответните ид. части от поземлен имот с идентификатор 44327.502.2205.
  - Сграда с идентификатор 44327.502.2205.2 (киносалон) на І-ви етаж със ЗП 214 кв. м., функционално свързана с административната сграда.

	31.4. ВНАСЯ предложението като допълнителна точка в заседанието на Пленума на Висшия съдебен съвет, насрочено за 19.07.2018 г.

32. ОТНОСНО: Доклад от Надя Горгорова – младши експерт - икономист в отдел „Управление на собствеността” в изпълнение на т. 10.4 от Протокол № 18 от заседание на КУС, проведено на 30.05.2018 г., за предоставяне на информация относно възможността за преминаване на отопление с природен газ, на съдебните сгради – отоплявани към момента с газьол за промишлени и комунални цели /ГПКЦ/.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

32.1. 	ПРИЕМА доклада на Надя Горгорова – младши експерт – икономист в дирекция „Управление на собствеността на съдебната власт”.

 32.2. ВЪЗЛАГА на дирекция „Управление на собствеността на съдебната власт” да извърши анализ и да изготви необходимата документация, свързана с по-нататъшното процедиране по газифицирането на недвижимите имоти на съдебната власт описани в „Таблица № 2” от доклада на Надя Горгорова – младши експерт – икономист в дирекция „Управление на собствеността на съдебната власт”, с цел преминаване на отопление с природен газ и реализиране на финансови икономии.

32.3. ОДОБРЯВА посочените в доклада прогнозни количества газьол за промишлени и комунални цели /ГПКЦ/ за отопление на съдебните сгради за отоплителен сезон 2018 – 2019 г., определени съгласно получени заявки от административните ръководители, на които е възложено стопанисването им, съгласно „Таблица № 1”.

33. ОТНОСНО: Доклад от експертите в отдел „Инвестиции и строителство” и „Управление на собствеността” за имотите, предоставени за управление на ВСС в гр. Разлог, в изпълнение решение на Комисия „Управление на собствеността” към Пленума на ВСС, взето по протокол № 22/27.06.2018 г., т. 24.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

33.1. ПРИЕМА за сведение доклада от експертите в отдел  „Инвестиции и строителство” и „Управление на собствеността” за имотите, предоставени за управление на ВСС в гр. Разлог, в изпълнение решение на Комисия „Управление на собствеността” към Пленума на ВСС, взето по протокол № 22/27.06.2018 г., т. 24.
33.2. ПРИЕМА, че имот находящ се в гр. Разлог, ул. „Арх. Ал. Г. Баров” № 1, представляващ ПИ с ид. 61813.758.160, с площ от 579 кв.м. и едноетажна сграда със ЗП=86,00 кв.м. е с отпаднала необходимост за органите на съдебната власт.
33.3. ВЪЗЛАГА на отдел „Управление на собствеността” да подготви необходимите документи по закон за отнемане на имота, находящ се в гр. Разлог, ул. „Арх. Ал. Г. Баров” № 1  и предприемане на необходимите действия пред община Разлог, за предоставяне на безвъзмездно ползване на имот, находящ се в гр. Разлог, свободен 7-ми етаж от 8 /осем/ етажна сграда с  идентификатор 61813.759.39.1, с площ от 224 кв.м.
33.4. ВЪЗЛАГА на отдел „Инвестиции и строителство” да изготви прогнозна финансова обосновка за инвестиционно намерение по отношение на пристрояване или допълване на строителството на основната сграда.

34. ОТНОСНО: Доклад от Надежда Петрова – старши експерт в дирекция „Управление на собствеността на съдебната власт” относно заявление по Закона за достъп до обществена информация от г-жа Доротея Дачкова Николова от в. „Сега” с вх. № 29/05.07.2018 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

34.1. 	ПРИЕМА за сведение доклада от Надежда Петрова – старши експерт в дирекция „Управление на собствеността на съдебната власт” относно заявление по Закона за достъп до обществена информация с вх. № 29/05.07.2018 г.

34.2. ИЗПРАЩА доклада по т. 34 на дирекция „Бюджет и финанси” и на дирекция „Правна”, по компетентност.

Допълнителни точки, включени за разглеждане
в заседание на Комисия „Управление на собствеността”

35. ОТНОСНО: Писмо от председателя на Окръжен съд гр. Велико Търново с вх. № ВСС-7148/12.06.2018 г. с искане за отпускане на средства за авариен текущ ремонт на водосточни тръби на стойност 2 016 лв. с ДДС. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

35.1. Извършването на разход за авариен текущ ремонт на водосточни тръби в Окръжен съд гр. Велико Търново е наложително и неотложно. Стойността на разхода е  определена  на  2 016  лв. с ДДС, съгласно икономически най-изгодната оферта – на фирма „Алпииндустрия“ ЕООД.

Мотиви: Ремонтът е аварийно необходим. Извършен е подбор на оферти и е избран изпълнител по критерий : “Икономически най-изгодна оферта“. 

 	35.2. ИЗПРАЩА решението по т. 35 от настоящия протокол на Комисия „Бюджет и финанси”, за корекция на бюджета на Окръжен съд гр. Велико Търново.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/  ЕВГЕНИ ДИКОВ